**Приложение 1**

**РАЗДЕЛ А: ТЕХНИЧЕСКО ЗАДАНИЕ-ПРЕДМЕТ НА ДОГОВОРА**

1. **Задължения на Изпълнителя**
   1. Веднъж годишно Изпълнителят се задължава да извърши превантивна поддръжка на метеорологичните станции, включваща следния обем от дейности:
      1. Посещение на станциите от експерт.
      2. Почистване на дъждомерите.
      3. Тест на слънчевия панел.
      4. Проверка наклона на слънчевия панел и южното подравняване, корекции, в случай че е необходимо.
      5. Проверка на цялата инсталация.
      6. Проверка на точността на дъждомера, повторно калибриране, в случай че е необходимо.
      7. Проверка на батерията.
      8. Ремонт на части от станциите.
      9. Почистване и компресиране на базата данни.
      10. Надстройка на софтуера на шлюза до последната версия на съществуващата версия.
      11. Надстройка на софтуер за обработка, трансфер и визуализация на данни до последната версия на съществуващата версия /АDVANTAGE PRO 6.6/.
      12. Архивиране на програмата за шлюз (Gateway).
      13. Пълно архивиране на софтуера и данните от измерванията.
   2. В цената за поддръжката се включват и допълнителни посещения на дъждомерни станции, при подаден писмен сигнал от страна на Възложителя, в случай на забелязана неизправност.
   3. Абонаментната сервизна поддръжка не включва резервните части, посочени в Ценова таблица № 2.
   4. Профилактичните прегледи се извършват на местата, където са поставени дъждомерните устройства на Възложителя.
   5. Подмяната на резервните части се извършва от Изпълнителя след предварително съгласуване с Възложителя на стойността и срока.
   6. Изпълнителят се задължава да поддържа постоянна складова наличност на резервните части и оборудване за срока на договора.
   7. Всички резервни части трябва да бъдат оригинални и при поискване от страна на Възложителя, Изпълнителят трябва да представи доказателства за произхода им.
   8. Извършената услуга по абонаментната поддръжка се установява със сервизен протокол, който съдържа описание на извършените дейности или ремонт, и/или вложени в него резервни части. Протоколът е неразделна част от фактурата.
   9. Гаранцията на ремонта е 6 (шест) месеца, считано от датата на подписания без възражения от страна на Възложителя Протокол за извършения ремонт.
   10. Гаранционният срок на нова резервна част е 24 месеца, считано от датата на Приемо-предавателния протокол, подписан без възражения от страна на Възложителя.
   11. В случай на повторна повреда в рамките на гаранционния срок след извършен ремонт (не се отнася за повреди вследствие на лоши метрологични условия), Изпълнителят се задължава да отстрани повредата за своя сметка в срок, посочен от Контролиращия служител или Представител на контролиращия служител на Възложителя.
   12. Изпълнителят се задължава да спазва всички изисквания за безопасност и здраве при работа (БЗР), предвидени в българското законодателство, по време на изпълнение на задълженията по този договор.
   13. Изпълнителят се задължава да спазва всички изисквания за опазване на околната среда по време на работа и след приключването ѝ.
   14. Изпълнителят се задължава да поддържа площадката чиста, като след приключване на работата изнася всички отпадъци на определените за целта места и възстановява обекта във вида, в който е бил преди ремонтните дейности.
   15. Изпълнителят се задължава да запази целостта на площадката, на която е монтиран уреда. При възникване на счупвания и/или повреди при изпълнение на дейностите, предмет на договора, Изпълнителят съставя Протокол с пълно описание на нанесените щети, като възстановяването им е за сметка на Изпълнителя.
   16. При поискване от страна на Възложителя, Изпълнителят извършва обучение на нови потребители по Web базирана платформа (Google meet, MS Teams или подобна), или на живо за работа със софтуера.
   17. Изпълнителят се задължава да създава и програмира потребителски профили /с цел връзка с други платформи, SCADA и т.н /.
   18. Изпълнителят се задължава да извършва поддръжка на Gateway А850.
   19. Изпълнителят се задължава да отстранява инциденти и проблеми, свързани със софтуера базата с данни към него.
   20. Изпълнителят се задължава да отстранява инциденти и проблеми, свързани с Gateway A850.
2. **Възлагане на работата и срокове за реакция**
   1. В срок до 10 работни дни след сключване на договора, Изпълнителят съгласува и предоставя на Възложителя график за извършване на профилактиката на всички 18 бр. дъждомерни станции.
   2. Представител на Изпълнителя следи за графика за профилактика на оборудването. В срок не по-кратък от 5 работни дни, спрямо датата, на която ще бъдат извършени дейностите, предмет на договора, Изпълнителят уведомява писмено по имейл контролиращия служител на Възложителя за деня и часа за стартиране на профилактиката.
   3. Заявка за спешно или извънредно (извън абонаментната поддръжка) посещение за ремонт се изпраща по имейл от Възложителя до Изпълнителя.
      1. В срок до 3 работни дни, считано от датата на заявката, Изпълнителят се задължава да изпрати свой специалист, който да констатира и отстрани проблема;
      2. При необходимост от подмяна на резервни части, Изпълнителят извършва дейността за срок не по-дълъг от 10 работни дни, считано от датата на която Изпълнителят е уведомил Възложителя за тази необходимост;
      3. В случай че подмяната изисква доставка на резервни части/становище от чужбина, срокът в този случай е до 40 работни дни, считано от датата, на която Изпълнителят е уведомил Възложителя за тази необходимост;
      4. В случаите по т. 2.3.2 и т. 2.3.3, Изпълнителят се задължава да предостави заместваща резервна част, с цел да осигури непрекъснатост на данните.